ప్రత్యర్థి వారీగా ఆస్ట్రేలియా క్రికెట్ జట్టు రికార్డు

ఆస్ట్రేలియా జాతీయ క్రికెట్ జట్టు అంతర్జాతీయ క్రికెట్‌లో ఆస్ట్రేలియాకు ప్రాతినిధ్యం వహిస్తుంది. టెస్టు, వన్ డే ఇంటర్నేషనల్ (వన్‌డే) హోదాతో అంతర్జాతీయ క్రికెట్ కౌన్సిల్ (ఐసిసి)లో పూర్తి సభ్య హోదా కలిగిన దేశం.  1876లో మొట్టమొదటి టెస్టు మ్యాచ్‌లో ఆడిన ఆస్ట్రేలియా, టెస్టు క్రికెట్ చరిత్రలో ఉమ్మడిగా అత్యంత పురాతన జట్టు

జట్టు వన్ డే ఇంటర్నేషనల్ క్రికెట్, ట్వంటీ 20 ఇంటర్నేషనల్ కూడా ఆడుతుంది. 1970-71 సీజన్‌లో ఇంగ్లండ్‌తో జరిగిన మొదటి వన్‌డే, 2004-05 సీజన్‌లో న్యూజిలాండ్‌తో జరిగిన మొదటి ట్వంటీ20 ఇంటర్నేషనల్, ఆడి రెండింటి లోనూ గెలిచింది. 

మొత్తం మీద 47.39% విజయాల రేటుతో ఆస్ట్రేలియా క్రికెట్ చరిత్రలో అత్యంత విజయవంతమైన టెస్టు జట్టు. 2022 జూలై 11 నాటికి, ఆస్ట్రేలియా 844 టెస్టు మ్యాచ్‌లు ఆడి, 400 గెలిచి, 227 ఓడిపోయింది. 215 డ్రా అయ్యాయి, 2 మ్యాచ్‌లు టై అయ్యాయి. 

వన్‌డే చరిత్రలో కూడా ఆస్ట్రేలియా అత్యంత విజయవంతమైన జట్టు. వన్‌డే చరిత్రలో తిరుగులేని రికార్డును సాధించారు. 2022 నవంబరు 22 నాటికి ఆస్ట్రేలియా 975 వన్‌డే మ్యాచ్‌లు ఆడి, 592 మ్యాచ్‌లు గెలిచి, 340 ఓడిపోయింది. 9 మ్యాచ్‌లు టై అయ్యాయి, 34 మ్యాచ్‌లలో ఫలితం రాలేదు. వారు 1987, 1999, 2003, 2007, 2015 లలో 5 సార్లు క్రికెట్ ప్రపంచ కప్‌ను గెలుచుకున్నారు. 1975, 1996 లలో రన్నరప్‌గా ఉన్నారు.

ఆస్ట్రేలియా టెస్టు, వన్‌డే రంగాలలో అద్భుతంగా ఉన్నప్పటికీ, వారు ట్వంటీ 20 ఇంటర్నేషనల్స్‌లో రికార్డు అంత బాగా లేదు. 2022 నవంబరు 4 నాటికి ఆస్ట్రేలియా, 174 T20I మ్యాచ్‌లు ఆడి, వాటిలో 91 గెలిచింది. 76 ఓడిపోగా, 3 టైలయ్యాయి, 4 లో ఫలితాలు రాలేదు. విజయ శాతం 54.41 మాత్రమే.  8 ICC వరల్డ్ ట్వంటీ 20 టోర్నమెంట్‌లలో, ఆస్ట్రేలియా అత్యుత్తమ ప్రదర్శన 2021 లో వచ్చింది, అక్కడ వారు న్యూజిలాండ్‌ను ఓడించి, తమ మొదటి T20I ప్రపంచ కప్‌ని గెలుచుకున్నారు.  

2022 జూలై నాటికి ఆస్ట్రేలియా, టెస్టు క్రికెట్‌లోని పదకొండు ఇతర జట్లలో తొమ్మిదింటితో ఆడింది. వారి అత్యంత తరచుగా ప్రత్యర్థి ఇంగ్లాండ్; వారితో 356 మ్యాచ్‌లు ఆడింది. ఇంగ్లండ్‌తో ఎక్కువ మ్యాచ్‌లు జరగడాన, వారు ఇంగ్లండ్‌పై సాధించిన విజయాలు ఎక్కువగా ఉన్నాయి. అయితే జింబాబ్వేపై ఆడిన మూడు టెస్టుల్లోనూ విజయం సాధించి అత్యుత్తమ విజయ శాతం (100%) సాధించారు. వన్‌డే మ్యాచ్‌లలో, ఆస్ట్రేలియా 18 జట్లతో ఆడి, వారు 154 మ్యాచ్‌లలో 57.61 విజయ శాతం సాధించింది; ఇంగ్లండ్‌తో చాలా తరచుగా ఆడారు. టెస్టు హోదా కలిగిన ఇతర దేశాల్లో, ఐర్లాండ్, ఆఫ్ఘనిస్తాన్‌లపై ఆస్ట్రేలియాకు మంచి రికార్డు ఉంది, వాటితో జరిగిన వన్డే మ్యాచ్‌లో ఎన్నడూ ఓడిపోలేదు. టెస్టులు ఆడని దేశంతో జరిగిన వన్డే మ్యాచ్‌లో కూడా వారు ఎప్పుడూ ఓడిపోలేదు. టీ20ల్లో 12 దేశాలతో పోటీ పడిన ఆస్ట్రేలియా, దక్షిణాఫ్రికాతో 22 మ్యాచ్‌లు ఆడింది. అందులో 14 సార్లు దక్షిణాఫ్రికాను ఓడించింది.

కీ

టెస్టు క్రికెట్

వన్ డే ఇంటర్నేషనల్

ఆడిన మ్యాచ్‌లు (దేశం వారీగా)

ట్వంటీ20 ఇంటర్నేషనల్

ఆడిన మ్యాచ్‌లు (దేశం వారీగా)

ప్రస్తావనలు 

క్రికెట్ రికార్డులు గణాంకాలు